**04.08.2020**

**Comunicat de presă**

**47,45% rata de promovare a concursului național de titularizare, sesiunea 2020**

**(înainte de contestații) – în județul Călărași**

Ministerul Educației și Cercetării a publicat pe site-ul [titularizare.edu.ro](http://www.titularizare.edu.ro/) rezultatele obținute de cadrele didactice care au susținut proba scrisă din cadrul concursului pentru ocuparea posturilor didactice din învățământul preuniversitar - sesiunea 2020 (înainte de înregistrarea contestațiilor).

În urma rezultatelor centralizate, la nivelul județului Călărași:

* **Procentul notelor peste 7 (șapte)**obținute de candidații care au susținut proba scrisă **este de 47,45** %, superior în raport cu procentul din anul anterior 2019: 32%
* 121 de candidați au obținut note între 7 și 9,99.
* La proba scrisă din cadrul concursului național pentru ocuparea posturilor didactice din învățământul preuniversitar **s-au prezentat 290 candidați** din totalul de 321 de candidați înscriși.
* În centrele de evaluare **au fost notate 254 de lucrări**, întrucât: 35 de candidați s-au retras din concurs din motive personale, în conformitate cu prevederile metodologiei, iar o lucrare a fost anulată din motive legate de nerespectarea metodologiei.
* **Din promoția curentă, 47,72% dintre candidați au obținut note peste 7 (șapte).**

Contestațiile pot fi depuse la sediul Inspectoratului Școlar Județean sau transmise prin mijloace electronice:[*titularizarecalarasi@gmail.com*](mailto:titularizarecalarasi@gmail.com)în zilele de 4 august, după afișarea rezultatelor, până la ora 21:00, respectiv 5 august, până la ora 12:00.

**Rezultatele finale vor fi afișate la sediul Inspectoratului Școlar Județean și pe site-ul:** <https://www.isj-cl.ro/index.php> **, în data de 11 august.**

Pentru angajarea pe perioadă nedeterminată (titularizare), candidații trebuie să obțină la proba scrisă minimum nota 7 (șapte), iar pentru angajarea pe perioadă determinată (suplinire), minimum nota 5 (cinci).

Repartizarea candidaților pe posturile didactice de predare vacante, publicate pentru angajare pe perioadă nedeterminată, în ordinea descrescătoare a notelor obținute la proba scrisă, se realizează în ședințe publice sau on-line, organizate de către inspectoratele școlare în intervalul 12 - 14 august.